Torna La Barra Sonora amb Orxata i VLC Ellektrik Jazz Collective | Tresdeu.com
Mario Sancho | 5 novembre 2013
Mario Sancho - 5 novembre 2013
El programa de televisió de Bocabadats Media estrena nova temporada. Tot i ser una de les propostes televisives més interessants del panorama valencià, està fora de la graella de cap cadena. Però això no ha impedit que esta jove productora valenciana tire endavant la segona temporada de La Barra Sonora. El format és senzill. El programa reuneix dos formacions musicals valencianes i les posa cara a cara a xarrar. No hi ha guió. Els grups discutixen durant uns minuts, improvisant lliurement els temes de la conversa. En el capítol que estrenen hui tenim, a més, el senyor Macondo tatuant-se al braç el logo d’Orxata.
Orxata Sound System i la VLC Ellektrik Jazz Collective es donen cita obrint esta segona temporada al restaurant xinés Mey Chen de València per parlar sobre música, autogestió, i viure moments realment divertits. Encara troben temps per mig improvisar algunes cançons de les dos bandes. Orxata arriben armats de la percussió i la veu de Diana de La Torre, el contrabaix de Jaume Guerra i el flow de Jordi Palau. VLC Ellektrik Jazz Collective és el nou projecte del músic, compositor i arreglista valencià Santi Navalón, que s’ocupa dels teclats, junt al baterista de jazz italià Simone Zaniol i el trompetista Voro Garcia. Guerra i Navalón actuen d’unió entre dos formacions a primera vista molt allunyades, però que el programa aconsegueix unir.
Una conversació desternillant i dos peces musicals de col.lecció, ‘Dr. Honoris Causa’ i ‘Vaga Mundial Indefinida’, en un programa que no vos podeu perdre, i que augura una gran segona temporada per a la Barra Sonora!
això és com tot, cúmbia, electrònica, Jazz, la Barra Sonora, latin, Orxata Sound System, Segona Temporada, Televisió, VLC Ellektrik Jazz Collective, xinés
Tot reivindicant Quico Pi de la Serra
Acústics de La Barra Sonora: Orxata amb ‘Coopera’ ‹ Revista Tres deu - 27 novembre 2013
[…] jazzística d’una de les cançons més popular de l’últim disc d’Orxata. A banda, aquest programa de La Barra Sonora ens ha deixat tres acústics més que podeu gaudir just ací baix o a la web del […]